stanford-oval/wikipedia huggingface dataset:
Butters Stotch
Luonne ja rooli sarjassa

Butters on äärimmäisen kiltti, "nössö" ja naiivi poika. Hän ei muista pojista poiketen kiroile tai loukkaa sanallisesti ketään ja on käytökseltään muita poikia lapsenomaisempi. Kiltteydestään ja pehmeydestään johtuen Butters on joutunut varsinkin Eric Cartmanin suunnittelemien tempausten johdosta huomattavasti muita hahmoja suurempiin ongelmiin. Buttersilla onkin pisin rikosrekisteri kaikista sarjan hahmoista ja hän on syyllistynyt mm. terrorismiin, paritukseen, Paris Hiltonin seksuaaliseen häirintään, NASCAR-auton varastamiseen, merirosvouteen, kannabiksen viljelyyn ja koulun liikuntasalin tuhopolttamiseen. Rikokset eivät kuitenkaan yleensä ole millään tavalla Buttersin itse suunnittelemia eikä hän välttämättä aina edes tiedosta tehneensä mitään laitonta. Yksi sarjan vakiovitseistä onkin se, että Buttersin tekemät rikokset ja ongelmatempaukset tapahtuvat lähes aina joko puhtaasti sattumalta tai jonkinlaisen väärinkäsityksen tai vedätyksen kautta, joihin Butters ajautuu yleensä silkan hyväuskoisuutensa tai huonon tuurin takia.
Buttersilla on usein tietynlainen vakituinen assistentin, "oikean käden" ja koekaniinin rooli Cartmanin keksimissä projekteissa ja metkuissa. Butters on esimerkiksi auttanut Cartmania syväjäädyttämään itsensä, avustanut häntä myymään väärennettyä kultaa ja ottamaan kiinalaisen ravintolan asiakkaat panttivangeiksi.
Kennyn poistuessa sarjasta 6. tuotantokauden ajaksi, Butters liittyi hetkeksi tämän tilalle Stanin, Kylen ja Cartmanin joukkoon. Myöhemmin he "erottivat" Buttersin, koska hän oli heistä liian tylsä. Poikien järjestämässä kilpailussa uudeksi parhaaksi kaveriksi valittiin Tweek, joka ei kuitenkaan noussut kovin keskeiseen asemaan sarjassa. Kauden lopulla Kenny palasi taas neljänneksi päähahmoksi. Butters on kuitenkin suosionsa johdosta säilynyt yhtenä sarjan keskeisimmistä hahmoista.
Perhe ja ystävät

Buttersin vanhemmat ovat Stephen (joissain jaksoissa myös virheellisesti nimellä Chris) ja Linda Stotch. Buttersin vanhemmat ovat joutuneet sekä kehumaan, rohkaisemaan että nuhtelemaan poikaansa. Vaikka Stephen ja Linda välittävätkin pojastaan kovasti (kuten 9. tuotantokauden jaksosta Marjorine käy ilmi), he jättävät Buttersin kuitenkin liiankin herkästi kotiarestiin hänen tehtyään pienenkin virheen. Joskus myös he ovat uhkailleet pojalleen arestia pienemmistäkin ja mitättömimmistäkin asioista, kuten esimerkiksi "naaman vääntelystä" luokkakuvassa ja jopa painajaisten näkemisestä. Stephenin hahmo parodioikin voimakkaasti tyypillistä amerikkalaista isää, joka ei ikinä myönnä omia virheitään, vaan uskoo aina olevansa täysin oikeassa varsinkin kasvatuksen suhteen, vain siksi, että hän on isä.
Useimmat nuhtelut ja rangaistukset ovat kuitenkin olleet Cartmanin syytä. Esimerkiksi jaksossa Jared Has Aides Cartman oli Buttersin sijasta tämän kotona, kun Butters oli muualla. Kun puhelin soi, Cartman haukkui Buttersin äänellä tämän vanhemmat. Kun nämä tulivat kotiin, sai Butters arestia ja läpsäisyjä naamalle. Butters kuvittelee Cartmanin olevan hänelle läheinen ystävä, mutta Cartman vain käyttää Buttersia hyväkseen ja saa Buttersin suostumaan melkein joka asiaan jota Cartman ehdottaa. Butters kosti kuitenkin Cartmanille jaksossa "AWESOM-O" näyttämällä koko koululle videon, jossa Cartman tanssii Britney Spearsiksi pukeutuneena Justin Timberlake-pahvikuvan kanssa.
Seitsemännen kauden jaksossa Bänät (Raisins) Buttersilla oli myös vähän aikaa "tyttöystävä", kun hän rakastui kauniiseen Raisins-ravintolassa työskentelevään Lexus-nimiseen tyttöön. Suhde kuitenkin loppui, kun hän sai selville, että tyttö käytti häntä vain saadakseen tippejä ja rahaa.
Steppi

Butters on mestari steppaamisessa. Eräissä kisoissa esiintyessään hänen steppikenkänsä lähti jalasta ja tappoi 8 katsojaa (tai 11 jos lasketaan perheenjäsenet jotka tekivät itsemurhan tapahtuman jälkeen). Siitä Butters sai pysyviä traumoja ja lopetti. Kuitenkin kun South Parkin piti voittaa Orange County -tanssikilpailussa, Butters palasi areenalle auttaakseen ystäviään. Jakson lopussa kävi samanlainen tapahtuma, jonka johdosta hän onnistui vahingossa tappamaan vastakilpailijat, ja Butters kykeni vain kirkumaan muun South Parkin hurratessa hänelle.
Professori Kaaos

Professori Kaaos (engl. Professor Chaos) on Buttersin alter ego, joka on ilkeä tiedemies. Butters keksi professori Kaaoksen, kun Stan, Kyle ja Cartman heittivät Buttersin ulos jengistään Kennyn kuoltua ja ottivat Tweekin tilalle. Butters ajatteli, että oli hylkiö ja päätti kostaa koko maailmalle. Butters ottaa Professori Kaaoksen apulaiseksi ekaluokkalaisen Dougie-pojan, joka saa nimen kenraali Epäjärjestys (engl. General Disarray). Hänellä on lisäksi kaksi gerbiilikätyriä.
Professori Kaaoksen ensimmäisiin yrityksiin tuhota South Park kuuluvat mm. ilmakehän tuhoaminen suihkuttamalla hyönteismyrkkyä ilmaan sekä South Parkin hukuttaminen pihaletkulla (kummatkin jaksossa Professori Kaaos). Molemmat yritykset epäonnistuivat.
Buttersin oma jakso

South Parkissa on myös ollut yksi jakso, jossa pääosassa on Butters (Buttersin ikioma jakso/Butters' Very Own Episode). Jakso on viidennen tuotantokauden viimeinen jakso. Sitä edeltävässä jaksossa Kenny kuoli, ja Stan, Kyle ja Cartman ovat Buttersin ikiomassa jaksossa vain lyhyen pätkän jakson lopussa.
Tarinan alussa Butters vakoilee isäänsä, näkee tämän käyvän elokuvateatterissa katsomassa homopornoa sekä homomiesten kohtaamispaikassa harrastamassa seksiä. Butters kertoo näkemänsä äidilleen, joka järkyttyy ja alkaa käyttäytyä sekavasti. Buttersin äiti yrittää surmata Buttersin antamalla auton, jossa Butters on, vieriä jokeen.
Vanhemmat selittävät Buttersin katoamisen sepittämällä tarinan puertoricolaisesta miehestä, joka kidnappasi tämän. Butters ei kuitenkaan ole hukkunut, vaan kulkeutunut auton mukana kauas jokea pitkin. Kun hän vaikeuksien jälkeen palaa South Parkiin, hän huomaa, ettei auton putoaminen jokeen ollutkaan vahinko vaan murhayritys. Hän syyttää vanhempiaan kaksinaismoraalista näiden aina opetettua hänelle, että valehtelu on väärin.
Jakson lopussa Butters arvelee selviytyvänsä aivan hyvin häneen kohdistetuista kauheuksista. Tällöin Stan kysyy häneltä "ihanko totta?" ja Butters vastaa "ei, minä valehtelen".
South Park
| --- | --- |
Hahmot:  Stan Marsh • Kyle Broflovski • Kenny McCormick • Eric Cartman • Butters Stotch • Chef • Herbert Garrison • Luettelo South Parkin sivuhahmoista
Tekijät:  Trey Parker • Matt Stone • Isaac Hayes • Mary Kay Bergman • Adrien Beard • John Hansen • April Stewart
Muuta:  South Park: Isompi, pidempi ja leikkaamaton • Chef Aid: The South Park Album • Mr. Hankey's Christmas Classics (CD) • Chewbacca-puolustus • Jaksoluettelo
Cedercreutz

| Cedercreutz |
| --- | --- |
 Cedercreutz-suvun aatelisvaakuna
 Ruotsin ritarihuone
Introdusoitu:  1719
Numero:  143
Cedercreutz ([ˈseːdærkrøi̯ts]) on alkuaan Ruotsista kotoisin oleva aatelissuku, joka asettui pysyvästi Suomeen Suomen sodan jälkeisenä aikana. Västmanlandin läänin maaherra Jonas Folkernasta Taalainmaalta aateloitiin vuonna 1711 ja korotettiin vapaaherraksi vuonna 1719. Suku on vuodesta 1748 lähtien omistanut Köyliössä sijaitsevan Köyliönkartanon.
Suvun jäseniä

Herman Cedercreutz (1684–1754), valtaneuvos, diplomaatti
Axel Reinhold Cedercreutz (1774–1859), vapaaherra ja valtiopäivämies
Johan Axel Cedercreutz (1801–1863), kenraalimajuri ja kuvernööri, Axel Reinhold Cedercreutzin poika
Carl Emil Cedercreutz (1806–1869), senaattori ja kuvernööri, Axel Reinhold Cedercreutzin poika
Axel Fredrik Nikolaus Cedercreutz (1847–1909), valtiopäivämies, Carl Emil Cedercreutzin poika
Axel Cedercreutz (1873–1946), syfilidologian ja ihotautien professori, Axel Fredrik Nikolaus Cedercreutzin poika
Gustaf Johan Reinhold Cedercreutz (1876–1959), juristi ja valtiopäivämies, Axel Fredrik Nikolaus Cedercreutzin poika
Jonas Cedercreutz (1914–1991), arkkitehti, Gustaf Cedercreutzin poika
Magnus Cedercreutz (1917–1982), yritysjohtaja ja kauppaneuvos, Gustaf Cedercreutzin poika
Emil Cedercreutz (1879–1949), kuvanveistäjä ja siluettitaiteilija, Axel Fredrik Nikolaus Cedercreutzin poika
Edward Emil Fredrik Cedercreutz (1874–1930), insinööri ja toimitusjohtaja, Axel Fredrik Nikolaus Cedercreutzin poika
Emil Waldemar Cedercreutz (1852–1924), lääkäri ja valtiopäivämies, Carl Emil Cedercreutzin poika
Nanny Cedercreutz (o.s. Lagerborg, 1866–1950), kirjailija, Emil Waldemar Cedercreutzin puoliso
Carl-Johan Cedercreutz (1915–2001), diplomi-insinööri, toimitusjohtaja
Claes Cedercreutz (1917–1991), kirurgi ja hypnoterapeutti
Kettil Cedercreutz (s. 1959), professori, taikuri, Claes Cedercreutzin poika
Axel Cedercreutz (s. 1939), vapaaherra, yritysjohtaja, teollisuusneuvos
Camilla Cedercreutz (s. 1993), kilpapurjehtija
Suvun jäseniä > Aakkosjärjestyksessä

Axel Cedercreutz (1873–1946), syfilidologian ja ihotautien professori, Axel Fredrik Nikolaus Cedercreutzin poika
Axel Cedercreutz (s. 1939), vapaaherra, yritysjohtaja, teollisuusneuvos
Axel Fredrik Nikolaus Cedercreutz (1847–1909), valtiopäivämies, Carl Emil Cedercreutzin poika
Axel Reinhold Cedercreutz (1774–1859), vapaaherra ja valtiopäivämies
Camilla Cedercreutz (s. 1993), kilpapurjehtija
Carl-Johan Cedercreutz (1915–2001), diplomi-insinööri, toimitusjohtaja
Carl Emil Cedercreutz (1806–1869), senaattori ja kuvernööri, Axel Reinhold Cedercreutzin poika
Claes Cedercreutz (1917–1991), kirurgi ja hypnoterapeutti
Edward Emil Fredrik Cedercreutz (1874–1930), insinööri ja toimitusjohtaja, Axel Fredrik Nikolaus Cedercreutzin poika
Emil Cedercreutz (1879–1949), kuvanveistäjä ja siluettitaiteilija, Axel Fredrik Nikolaus Cedercreutzin poika
Emil Waldemar Cedercreutz (1852–1924), lääkäri ja valtiopäivämies, Carl Emil Cedercreutzin poika
Gustaf Johan Reinhold Cedercreutz (1876–1959), juristi ja valtiopäivämies, Axel Fredrik Nikolaus Cedercreutzin poika
Herman Cedercreutz (1684–1754), valtaneuvos, diplomaatti
Johan Axel Cedercreutz (1801–1863), kenraalimajuri ja kuvernööri, Axel Reinhold Cedercreutzin poika
Jonas Cedercreutz (1914–1991), arkkitehti, Gustaf Cedercreutzin poika
Kettil Cedercreutz (s. 1959), professori, taikuri, Claes Cedercreutzin poika
Magnus Cedercreutz (1917–1982), yritysjohtaja ja kauppaneuvos, Gustaf Cedercreutzin poika
Nanny Cedercreutz (o.s. Lagerborg, 1866–1950), kirjailija, Emil Waldemar Cedercreutzin puoliso
Cedercreutzin sukuhauta Köyliön kirkkomaalla.
Suomenselkä (kunta)

Suunnitellun Suomenselän kunnan sijainti Suomessa.
Suomenselkä oli 1. tammikuuta 2022 perustettavaksi suunniteltu kunta, jonka alueen oli alun perin tarkoitus muodostua nykyisistä Kannonkosken, Karstulan, Kivijärven ja Kyyjärven kunnista. Syynä erityisen kuntajakoselvityksen käynnistämiseen oli Kyyjärven ajautuminen kriisikunnaksi. Alkujaan kuntaliitosselvitykseen pyydettiin mukaan myös Alajärveä ja Perhoa. Suomenselän kunnan väkiluku olisi noin 7 700 ja pinta-ala 2 582,57 km².
Muodostettavan kunnan nimi vahvistettiin alueen kuntajakoselvityksen ohjausryhmän kokouksessa 3. joulukuuta 2020. Kotimaisten kielten keskus ei suositellut Suomenselkää kunnan nimeksi, koska nimitys on jo käytössä kyseisiä kuntia paljon laajemman maantieteellisen alueen nimenä. Kuntajakoselvityksen ohjausryhmä valitsi 15. joulukuuta 2020 Suomenselän kunnanjohtajaksi Karstulan kunnanjohtajan Pekka Kanervion.
Kaikkien neljän kunnan kunnanvaltuustot äänestivät liitosesityksestä 15. helmikuuta 2021. Karstula, Kivijärvi ja Kyyjärvi hyväksyivät liitosesityksen, Kannonkoski hylkäsi. Asiaa varten oli kuitenkin tehty erillinen kuntajakoselvitys, jonka perusteella esityksen hyväksyneet kolme kuntaa olisivat voineet jatkaa neuvotteluja ilman Kannonkoskea. Karstula ja Kyyjärvi jatkoivat neuvotteluja, mutta sitten Kyyjärven valtuusto hylkäsi liitosesityksen 17. toukokuuta. Karstulan valtuusto sen sijaan olisi ollut valmis liitokseen.
Myös Kyyjärven pakkoliitos oli ollut aiemmin esillä kunnan taloustilanteen takia, mutta valtiovarainministeriön mukaan kunnan talousnäkymät olivat liitosneuvotteluiden aikana muuttuneet, eikä pakkoliitosta enää pidetty tarpeellisena. Ministeriö kuitenkin seuraa yhä kriisikunnaksi luetun Kyyjärven tilanteen kehittymistä.
Suomenselän naapurikuntia olisivat alkuperäisen liitosesityksen mukaan olleet Alajärvi, Soini, Perho, Kinnula, Viitasaari, Saarijärvi ja Äänekoski.
Kunnat

| Vaakuna | Kunta | Pinta-ala km² | Väkiluku (2019) |
| --- | --- | --- | --- |
|  | Kannonkoski | 549,88 | 1 339 |
|  | Karstula | 963,2 | 3 949 |
|  | Kivijärvi | 599,88 | 1 096 |
|  | Kyyjärvi | 469,61 | 1 313 |
|  | Suomenselkä | 2 582,57 | 7 697 |
Suomenselkä olisi ollut pinta-alaltaan Keski-Suomen maakunnan suurin kunta, mutta sen väestö olisi kattanut vain noin 2,8 prosenttia koko maakunnan asukasluvusta.
Stichelton

Juustosiivu lähikuvassa.
Juustoa näytillä myytävänä.
Stichelton on englantilainen lehmän raakamaidosta valmistettava sinihomejuusto.
Stichelton-juustoa on ruvettu valmistamaan vasta suhteellisen hiljattain. Juustoa valmistaa Randolph Hodgsonin ja Joe Schneiderin perustama Stichelton Dairy Englannin Nottinghamshiressä. Stichelton-juuston resepti perustuu pitkälti Stilton-juuston reseptille. Stichelton-juuston valmistamiseen käytetään kuitenkin raakamaitoa, joka ei ole Euroopan unionin nimisuojajärjestelmän säännösten suojaaman Stilton-juuston valmistuksen mukaista. Juustoa ei voitu täten valmistaa nimellä Stilton, jonka nimi on johdettu Stiltonin kaupungista. Sen sijaan Stichelton on Stiltonin kaupungin vanhempi nimi.
Stichelton valmistetaan holstein-friisiläisten lehmien raakamaidosta. Maitoon lisätään juoksute ja hapate. Hapate saatiin aikanaan Colston Bassettilta, joka oli viimeinen Stilton-juuston raakamaitovalmistaja. Juuston valmistus raakamaidosta loppui vuonna 1989. Juusto kypsyy noin 12-viikon ajan. Valmiilla juustolla on kermainen rakenne, joka saattaa muuttua hieman kauden mukaan. Suurin osa juustosta myydään syksyn ja joulun välisenä aikana. Vuosittain juustoa myydään noin 55 tonnia kotimaassa ja ulkomailla.
Aiheesta muualla

Stichelton Dairy stichelton.co.uk. (englanniksi)
Brave Murder Day

| Brave Murder Day Katatonia |
| --- | --- | --- |

Studioalbumin tiedot
 Äänitetty : Unisound -studiossa, heinäkuussa 1996
 Julkaistu: marraskuu 1996
 Tuottaja(t): Katatonia
 Tyylilaji: melodinen death metal   gothic death-doom
 Kesto: 41.14
 Levy-yhtiö: Avantgarde Music
Katatonian muut julkaisut
| For Funerals to Come 1995 | Brave Murder Day 1996 | Sounds of Decay 1997 |
Brave Murder Day on metalliyhtye Katatonian toinen albumi, joka julkaistiin vuonna 1996.
Taustaa

Katatonia oli ollut tauolla vuoden 1995 ajan ja yhtyeen perustajajäsenet Anders Nyström ja Jonas Renkse olivat soittaneet muissa projekteissa. Talvella 1996 Nyström otti Renkseen yhteyttä kysyäkseen, olisiko hän halukas laulamaan Nyströmin ideoimalla goottityylisellä Katatonia-albumilla Where Hearses Go.... Renkse oli kuitenkin kyllästynyt goottimusiikkiin, eikä innostunut ideasta. He kuitenkin huomasivat olevansa kumpikin Kentin ja Slowdiven faneja ja päättivät tehdä albumin, joka yhdistäisi kyseisten yhtyeiden vaikutteet metalliin. Ideana oli soittaa minimalistisesti ja yksipuolisesti, sekä kitaravalleja ja dissonanssia hyödyntäen. Renksen kanssa October Tidessa soittanut Fredrik Norrman liittyi Katatoniaan ja he alkoivat työstää albumia.
Äänittäminen

Brave Murder Day sävellettiin kokonaan studiossa, lukuun ottamatta kappaletta "12", joka on uudelleennauhoitettu versio kappaleesta "Black Erotica". Dan Swanö oli mukana tuottamassa albumia, mutta hän vetäytyi pelkäksi äänittäjäksi, koska ei pitänyt Katatonian uudesta tyylistä. Jonas Renkse menetti kykynsä laulaa murinavokaaleja yritettyään laulaa kahdessa kappaleessa. Yhtye pyysi Opethin Mikael Åkerfeldtia studioon laulamaan murinat hänen puolestaan. Renkse laulaa kuitenkin puhtaat osuudet albumilla. Brave Murder Day julkaistiin alun perin tuntemattomasta syystä masteroimattomana, minkä vuoksi albumin äänenvoimakkuus oli hiljainen. Vuonna 2007 Peaceville Records julkaisi albumin uudelleen, tällä kertaa masteroituna ja sisältäen Sounds of Decay -EP:n bonusmateriaalina.
Vastaanotto

Anders Nyströmin mukaan monet Katatonian aiemmasta tuotannosta pitäneet vihasivat albumia sen erilaisuuden vuoksi. Nykyään Brave Murder Dayn vaikutus kuitenkin kuuluu monen yhtyeen musiikissa ja sitä on kehuttu paljon.
Vastaanotto > Arvostelut

Imperiumi (10/10) linkki
Noise.fi () linkki
Allmusic () linkki
Kappaleet

Sävellykset: Katatonia, sanoitukset: Jonas Renkse
Brave – 10.16
Murder – 4.54
Day – 4.28
Rainroom – 6.31
12 – 8.18
Endtime – 6.46
Jäsenet

Jonas Renkse – rummut, puhdas laulu
Blakkheim (Anders Nyström) – kitara, basso
Fredrik Norrman – kitara
Mikael Åkerfeldt – murinalaulu (sessiojäsen)
Aiheesta muualla

Brave Murder Day Discogsissa. (englanniksi)
Albumi Brave Murder Day Encyclopaedia Metallum -sivustolla (englanniksi)
Suomen työväenpuolue

Suomen työväenpuolue voi tarkoittaa seuraavia suomalaisia puolueita:
Suomen sosialidemokraattinen puolue perustettiin 1899 nimellä Suomen työväenpuolue. Nimi vaihdettiin 1903.
Suomen sosialistisen työväenpuolueen nimi vaihdettiin alkuvuodesta 1923 Suomen työväenpuolueeksi.
Vaihtoehtoväki vaihtoi nimensä Suomen Työväenpuolue STP:ksi syksyllä 2006.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomen työväenpuolue”, voi hakea sivunnimihaulla, laajalla sivunnimihaulla tai tekstihaulla.
Taipalsaaren soutu

Taipalsaaren soutu on vuosittain Pien-Saimaalla, Taipalsaarella, Etelä-Karjalassa järjestettävä soututapahtuma. Tapahtuma järjestettiin ensimmäisen kerran 5. elokuuta 1979. Soudun järjestävä taho on urheiluseura Taipalsaaren Veikot ry. SM-arvo souduilla on ollut 1988, 1989, 1998, 2003, 2008 ja 2015.
Suppukaristeheinä

| Suppukaristeheinä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Chloridoideae
Suku::  Karisteheinät Sporobolus
Laji::  diandrus
Kaksiosainen nimi
 Sporobolus diandrus  (Retz.) P.Beauv. 
Synonyymit
 Sporobolus diander 
Katso myös
   Suppukaristeheinä Wikispeciesissä   Suppukaristeheinä Commonsissa 
Infobox OKVirheellinen NIMI-arvo: 
Suppukaristeheinä (Sporobolus diandrus) on heinäkasvien (Poaceae) heimoon, karisteheinien (Sporobolus) sukuun kuuluva kasvilaji.
Suppukaristeheinä on monivuotinen ja pystykasvuinen heinälaji. Sen korret voivat kasvaa 160–300 cm korkeiksi ja ne ovat liereitä sekä väriltään vihertäviä. Lehtilavat ovat tasasoukkia, kapeita ja 20–50 cm pitkiä. Kukintona oleva röyhy on 10–30 cm pitkä ja röyhyn tähkylät sijaitsevat yksittäin. Tähkylät ovat 1,3–3 cm pitkiä. Tähkylöiden ulkokaleet ovat noin 1 mm pitkiä. Kussakin kukassa on kaksi tai kolme lyhytpalhoista hedettä. Emissä on yksi sikiäin ja kaksi vartaloa. Hedelminä olevat jyvät ovat pieniä.
Suppukaristeheinä on varsin yleinen Intiassa ja sitä on käytetty siellä lääkekasvina sekä laiduntavien eläinten ravintona. Laji on myös yleinen rikkaruoho.
Aiheesta muualla

Global Biodiversity Information Facility (GBIF): Sporobolus diandrus (englanniksi)
Integrated Taxonomic Information System (ITIS): Sporobolus diandrus (englanniksi)
Flora of North America: Sporobolus diandrus (englanniksi)
Flora of China: Sporobolus diandrus (englanniksi)
Taipalsaaren kirkonkylä

Kirkonkylän veneranta. Kuvassa näkyvät Taipalsaaren kunnantalo ja Seurantalo Väinölä.
Taipalsaaren Kirkkoranta kuvattuna Pappilanniemestä päin.
Vuonna 1754 valmistunut Taipalsaaren kirkko, jota laajennettiin 1840-luvulla.
Vuonna 1989 valmistunut Taipalsaaren kunnantalo.
Seurantalo Väinölä
Taipalsaaren kirkonkylä on Taipalsaaren keskustaajama. Se on toiseksi suurin asutuskeskittymä Taipalsaarella Saimaanharjun jälkeen. Vuoden 2019 lopussa taajamassa asui 890 asukasta. Taipalsaaren kirkonkylän asutus on keskittynyt Taipalsaaren kirkon ympärille. Kirkonkylältä löytyy Taipalsaaren hallinnolliset palvelut, kuten Taipalsaaren kunnantalo. Kirkonkylään on keskitetty myös Taipalsaaren terveyspalvelut, ja siellä sijaitsee Taipalsaaren hyvinvointiasema. Kirkonkylällä on päiväkoti, esikoulu ja ala-koulu. Kirkonkylältä löytyy myös elintarvikemyymälä, posti, parturi-kampaamo sekä kaksi ravintolaa.
Taipalsaaren kunnantalon alapuolella lähellä Saimaan rantaa sijaitsee seurantalo Väinölä, jota voi vuokrata harrastuksiin ja tapahtumien järjestämiseen. 1880-luvulla rakennettu Väinölä on toiminut 1900-luvun alussa Taipalsaaren nuorisoseuran talona ja työväentalona, ja vuosina 1928–1944 suojeluskunnan talona. Suojeluskuntien lakkauttamisen jälkeen talo on kuulunut Taipalsaaren kunnalle.
Taipalsaaren kirjasto

| Taipalsaaren kirjasto |
| --- | --- |
Sijainti:  Kuhatie 3, 54915 Saimaanharju (Taipalsaari)
Koordinaatit:  61.13483°N, 28.09905°E
Tyyppi:  kunnankirjasto
Kokoelman koko:   runsas 39 400 (2019)
Lainauksia vuodessa:   69 800 (2019)
Asiakkaita:   noin 1 730 (lainaajat, 2019)
Budjetti:   runsas 177 000 euroa (2019)
Työntekijöitä:   noin 2,1 (2019)
Kotisivut
Taipalsaaren kirjasto on Taipalsaarella toimiva kunnankirjasto. Se palvelee erityisesti kunnan väestörikkaimmassa taajamassa Saimaanharjussa sijaitsevan kirjastorakennuksen ja verkkokirjaston välityksellä. Taipalsaaren kirjasto on osa Etelä-Karjalan seudullista Heili-kirjastokimppaa, jota kautta kirjaston asiakkaiden käytössä on huomattavasti yhden kunnan tarjontaa suurempi aineistovalikoima.
Taipalsaaren nykyinen kirjastotalo on vuodelta 2009. Kirjaston läheisyydestä löytyy esimerkiksi päiväkoti ja  Saimaanharjun koulu.
Svetlana Mugoša-Antić

| Mitalit> Maa:  Jugoslavia.Naisten käsipallo. Olympialaiset  | Mitalit> Maa:  Jugoslavia.Naisten käsipallo. Olympialaiset  | Mitalit> Maa:  Jugoslavia.Naisten käsipallo. Olympialaiset  | Maa:  Jugoslavia> Naisten käsipallo. |
| --- | --- | --- | --- |
|  Kultaa | Los Angeles 1984 | joukkuekilpailu |  |
Svetlana (Mugoša) Antić (s. 13. marraskuuta 1964 Podgorica) on montenegrolaissyntyinen käsipalloilija. Hän voitti kultaa Jugoslavian joukkueen kanssa vuoden 1984 kesäolympialaisissa Los Angelesissa ja edusti Jugoslaviaa myös vuoden 1988 kesäolympialaisissa Soulissa sijoittuen joukkueineen neljänneksi.
Mugoša-Antić sai vuonna 1991 Itävallan kansalaisuuden, ja vuoden 2000 kesäolympialaisissa Sydneyssä hän kuului viidenneksi sijoittuneeseen Itävallan joukkueeseen. Hänen siskonsa on käsipalloilija Ljiljana Mugoša.
Cast in Steel

| Cast in Steel A-ha |
| --- | --- | --- |

Studioalbumin tiedot
 Äänitetty : 2014 – 2015
 Julkaistu: 4. syyskuuta 2015
 Tuottaja(t): Magne Furuholmen, Morten Harket, Peter Kvint, Erik Ljunggren, Jon O'Mahony, Steve Osborne, Alan Tarney, Pål Waaktaar-Savoy
 Tyylilaji: vaihtoehtorock, poprock, synthpop
 Kesto: 47.01
 Levy-yhtiö: We Love Music, Polydor, Universal
A-han muut julkaisut
| Foot of the Mountain 2009 | Cast in Steel 2015 | Time and Again: The Ultimate a-ha 2016 |
Cast in Steel on A-han kymmenes albumi, joka julkaistiin 4. syyskuuta 2015.
Kappaleet

Cast in Steel – 3.50
Under the Makeup – 3.25
The Wake – 3.45
Forest Fire – 3.54
Objects in the Mirror – 4.14
Door Ajar – 3.46
Living at the End of the World – 4.06
Mythomania – 3.49
She's Humming a Tune – 4.02
Shadow Eneavors – 4.21
Giving Up the Ghost – 4.15
Goodbye Thompson – 3.34
Kokoonpano

Morten Harket – laulu
Magne Furuholmen – koskettimet
Paul Waaktaar-Savoy – kitara
Aiheesta muualla

Cast in Steel discogs.com-sivustolla